CELEX: 52022JC0012
Language: sk
Date: 2022-05-03
Title: Spoločný návrh NARIADENIE RADY, ktorým sa mení nariadenie (ES) č. 765/2006 o reštriktívnych opatreniach vzhľadom na situáciu v Bielorusku a zapojenie Bieloruska do ruskej agresie voči Ukrajine

EURÓPSKA KOMISIA
            V Bruseli3. 5. 2022
            JOIN(2022) 12 final/2  downgraded on 6.7.2022
            2022/0148(NLE)
            
            Spoločný návrh
            NARIADENIE RADY,
            ktorým sa mení nariadenie (ES) č. 765/2006 o reštriktívnych opatreniach vzhľadom na situáciu v Bielorusku a zapojenie Bieloruska do ruskej agresie voči Ukrajine
            
               
         
         
            
               DÔVODOVÁ SPRÁVA
            
            
               1.Rada 18. mája 2006 prijala nariadenie (ES) č. 765/2006.
            
            
               2.Nariadením (ES) č. 765/2006 sa vykonávajú opatrenia stanovené v rozhodnutí 2012/642/SZBP.
            
            
               3.Rozhodnutím Rady (SZBP) 2022/XXX sa rozširuje zoznam subjektov, na ktoré sa vzťahujú obmedzenia, pokiaľ ide o povolenia na predaj, dodávku, presun alebo vývoz tovaru a technológií s dvojakým použitím, ako aj tovaru a technológií, ktoré by mohli prispieť k vojenskému a technologickému posilneniu Bieloruska alebo k rozvoju jeho sektora obrany a bezpečnosti. Rozhodnutím Rady (SZBP) 2022/XXX sa takisto rozširuje zoznam bieloruských úverových inštitúcií a ich bieloruských dcérskych spoločností, na ktoré sa vzťahujú reštriktívne opatrenia, pokiaľ ide o poskytovanie špecializovaných služieb v oblasti zasielania finančných správ.
            
            
               4.S cieľom zabezpečiť správne vykonávanie opatrení stanovených v nariadení (ES) č. 765/2006 je potrebné vykonať určité zmeny v jeho znení.
            
            
               2022/0148 (NLE)
            
            
               Spoločný návrh
            
            
               NARIADENIE RADY,
            
            
               ktorým sa mení nariadenie (ES) č. 765/2006 o reštriktívnych opatreniach vzhľadom na situáciu v Bielorusku a zapojenie Bieloruska do ruskej agresie voči Ukrajine
            
            
               RADA EURÓPSKEJ ÚNIE,
            
            
               so zreteľom na Zmluvu o fungovaní Európskej únie, a najmä na jej článok 215,
            
            
               so zreteľom na rozhodnutie Rady 2012/642/SZBP z 15. októbra 2012 o reštriktívnych opatreniach vzhľadom na situáciu v Bielorusku a zapojenie Bieloruska do agresie Ruska voči Ukrajine
                  1
               ,
            
            
               so zreteľom na spoločný návrh vysokého predstaviteľa Únie pre zahraničné veci a bezpečnostnú politiku a Európskej komisie,
            
            
               keďže:
            
            
               (1)Rada 18. mája 2006 prijala nariadenie (ES) č. 765/2006
                  2
               .
            
            
               (2)Nariadením (ES) č. 765/2006 sa vykonávajú opatrenia stanovené v rozhodnutí 2012/642/SZBP.
            
            
               (3)Rozhodnutím Rady (SZBP) 2022/XXX
                  3
                sa rozširuje rozsah pôsobnosti sankcií na účely ďalšieho vykonávania záverov Európskej rady z 24. marca 2022 v nadväznosti na zapojenie Bieloruska do neprijateľnej a nezákonnej ruskej vojenskej agresie voči Ukrajine, ktorá sa podľa medzinárodného práva kvalifikuje ako akt agresie.
            
            
               (4)Vzhľadom na závažnosť situácie sa zdá potrebné prijať dodatočné opatrenia. Rozhodnutím (SZBP) 2022/xxxx sa preto rozširuje zoznam subjektov, na ktoré sa vzťahujú obmedzenia, pokiaľ ide o povolenia na predaj, dodávku, presun alebo vývoz tovaru a technológií s dvojakým použitím, ako aj tovaru a technológií, ktoré by mohli prispieť k vojenskému a technologickému posilneniu Bieloruska alebo k rozvoju jeho sektora obrany a bezpečnosti. Rozhodnutím Rady (SZBP) 2022/XXX sa takisto rozširuje zoznam bieloruských úverových inštitúcií a ich bieloruských dcérskych spoločností, na ktoré sa vzťahujú reštriktívne opatrenia, pokiaľ ide o poskytovanie špecializovaných služieb v oblasti zasielania finančných správ.
            
            
               (5)Nariadenie (ES) č. 765/2006 by sa preto malo zodpovedajúcim spôsobom zmeniť,
            
         
         
            
               PRIJALA TOTO NARIADENIE:
            
            
               Článok 1
            
            
               Nariadenie (ES) č. 765/2006 sa mení takto:
            
            
               1.Príloha V k nariadeniu (ES) č. 765/2006 sa nahrádza prílohou I k tomuto nariadeniu.
            
            
               2.Príloha XV k nariadeniu (ES) č. 765/2006 sa nahrádza prílohou II k tomuto nariadeniu.
            
            
               Článok 2
            
            
               Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
            
            
               Toto nariadenie je záväzné v celom rozsahu a priamo uplatniteľné vo všetkých členských štátoch.
            
            
               V Bruseli
            
            
               
                     Za Radu
               
               
                     predseda
               
            
         
         
            
                  
                     (1)
                  
                        Ú. v. EÚ L 285, 17.10.2012, s. 1.
               
               
                  
                     (2)
                  
                        Nariadenie Rady (ES) č. 765/2006 z 18. mája 2006 o reštriktívnych opatreniach vzhľadom na situáciu v Bielorusku a zapojenie Bieloruska do ruskej agresie voči Ukrajine (Ú. v. EÚ L 134, 20.5.2006, s. 1).
               
               
                  
                     (3)
                  
                        Rozhodnutie Rady (SZBP) 2022/xxxx z xxxx, ktorým sa mení rozhodnutie 2012/642/SZBP o reštriktívnych opatreniach vzhľadom na situáciu v Bielorusku a zapojenie Bieloruska do agresie Ruska voči Ukrajine (Ú. v. EÚ xxxx).
               
            
      
    ---documentbreak--- 
      
         
               EURÓPSKA KOMISIA
            V Bruseli3. 5. 2022
            JOIN(2022) 12 final/2  downgraded on 6.7.2022
            
            Spoločný návrh
            PRÍLOHY
            k
            NARIADENIE RADY,
            ktorým sa mení nariadenie (ES) č. 765/2006 z 18. mája 2006 o reštriktívnych opatreniach vzhľadom na situáciu v Bielorusku a zapojenie Bieloruska do ruskej agresie voči Ukrajine
            
               
         
         
            
               PRÍLOHA I
            
            
               „PRÍLOHA V
            
            
            
               ZOZNAM FYZICKÝCH ALEBO PRÁVNICKÝCH OSÔB PODĽA ČLÁNKU 1e ODS. 7, ČLÁNKU 1f ODS. 7 A ČLÁNKU 1fa ODS. 1
            
            
            
               Ministerstvo obrany Bieloruska
            
            
               140 Repair Plant JSC
            
            
               558 Aircraft Repair Plant JSC
            
            
               2566 Radioelectronic Armament Repair Plant JSC
            
            
               AGAT – Control Systems – Managing Company of Geoinformation Control Systems Holding, JSC
            
            
               AGAT – Electromechanical Plant OJSC
            
            
               AGAT – SYSTEM
            
            
               ATE – Engineering LLC
            
            
               BelOMO Holding
            
            
               Belspetsvneshtechnika SFTUE
            
            
               Beltechexport, CJSC
            
            
               BSVT – New Technologies
            
            
               Útvar pre vnútorné záležitosti Výkonného výboru Gomeľskej oblasti
            
            
               Vnútorné sily Ministerstva vnútra Bieloruskej republiky
            
         
         
            
               KGB Alpha
            
            
               Kidma Tech OJSC
            
            
               Minotor-Service
            
            
               Minsk Wheeled Tractor Plant
            
            
               Oboronnye Initsiativy LLC
            
            
               OJS KB Radar Managing Company
            
            
               Peleng JSC
            
            
               Štátny vojensko-priemyselný výbor Bieloruskej republiky
            
            
               Výbor pre štátnu bezpečnosť Bieloruskej republiky
            
            
               Transaviaexport Airlines, JSC
            
            
               Volatavto OJSC“
            
            
            
            
               PRÍLOHA II
            
            
               „PRÍLOHA XV
            
            
            
               ZOZNAM PRÁVNICKÝCH OSÔB, SUBJEKTOV ALEBO ORGÁNOV PODĽA ČLÁNKU 1zb
            
            
            
               Belagroprombank
            
            
               Bank Dabrabyt
            
         
         
            
               Development Bank of the Republic of Belarus (Rozvojová banka Bieloruskej republiky)
            
            
               Belinvestbank (Bieloruská banka pre obnovu a rozvoj)“